CELEX: 62006TO0374
Language: bg
Date: 2008-09-08 00:00:00
Title: Определение на Първоинстанционния съд (седми състав) от 8 септември 2008 г. # Matthias Rath срещу Служба за хармонизация във вътрешния пазар (марки и дизайни) (СХВП). # Марка на Общността - Процедура по възражение - Заявка за словна марка на Общността "Epican" - По-ранна словна марка на Общността "EPIGRAN" - Относително основание за отказ - Вероятност от объркване - Член 8, параграф 1, буква б) от Регламент (ЕО) № 40/94 - Жалба, явно лишена от всякакво правно основание. # Дело T-374/06.

Определение на Първоинстанционния съд (седми състав) от 8 септември 2008 г. — Rath/СХВП — Grandel (Epican)
      (Дело T-374/06)
      „Марка на Общността — Процедура по възражение — Заявка за словна марка на Общността „Epican“ — По-ранна словна марка на Общността „EPIGRAN“ — Относително основание за отказ — Вероятност от объркване — Член 8, параграф 1, буква б) от Регламент (ЕО) № 40/94 — Жалба, явно лишена от всякакво правно основание“
      Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или подобна марка, регистрирана за идентични или подобни стоки или услуги — Вероятност от объркване с по-ранната марка (член 8, параграф 1, буква б) от Регламент (ЕО) № 40/94 на Съвета) (вж. точки
         32, 33, 60 и 61)
      
      Предмет
      
         
               Жалба срещу решение на първи апелативен състав на СХВП от 5 октомври 2006 г. (преписка № R 1324/2005-1) относно процедура
                  по възражение между Dr. Grandel GmbH и Matthias Rath.
               
            Данни, свързани с делото
      
               Заявител на марката на Общността:
            
            
               Matthias Rath
            
         
               Марка на Общността, предмет на спора:
            
            
               Словна марка „Epican“ за стоки от класове 5, 30 и 32 — заявка № 2524510
            
         
               Притежател на марката или на знака, на която/който е направено позоваване в процедурата по възражението:
            
            
               Dr. Grandel GmbH
            
         
               Марка или знак, на която/който е направено позоваване в подкрепа на възражението:
            
            
               Словна марка „EPIGRAN“, първоначално регистрирана за стоки от класове 1, 3 и 5, понастоящем все още регистрирана за стоки
                  от клас 3 (марка на Общността № 560292)
               
            
         
               Решение на отдела по споровете:
            
            
               Уважава възражението и отхвърля частично заявката за регистрация
            
         
               Решение на апелативния състав:
            
            
               Частична отмяна на решението на отдела по споровете
            
         
      Диспозитив
      
         
                  1)
               
               
                  
               
               
                  	Отхвърля жалбата като явно лишена от всякакво правно основание.
               
            
         
                  2)
               
               
                  
               
               
                  	Matthias Rath понася направените от него съдебни разноски, както и тези на Службата за хармонизация във вътрешния пазар (марки,
                     дизайни и модели) (СХВП) и на Dr. Grandel GmbH.